system
Răspunde în limba română, în stilul Wikipedia, cat mai corect gramatical.
user
Ce aspecte principale ale [Titlu] poți să-mi împărFamilia (revistă)?
assistant
Familia este o revistă enciclopedică de cultură și literatură înființată în 1865 la Pesta de publicistul și scriitorul Iosif Vulcan. 

Începând din 27 aprilie 1880 și până la 31 decembrie 1906 revista a fost tipărită la Oradea, devenind un important mesager al culturii românești, publicând lucrări ale unor mari personalități ale literaturii române.

La 25 februarie/9 martie 1866 revista „Familia” din Pesta a publicat poezia De-aș avea..., scrisă de un debutant pe nume Mihai Eminovici; Iosif Vulcan, directorul revistei, i-a schimbat însă numele din Mihai Eminovici în Mihai Eminescu, nume pe care poetul l-a adoptat imediat și l-a păstrat pentru totdeauna.

Printre colaboratori au figurat Vasile Alecsandri, Andrei Bârseanu, Dimitrie Bolintineanu, Timotei Cipariu, Aron și Nicolae Densușianu, George Coșbuc, Bogdan Petriceicu Hasdeu, Alexandru Vlahuță, Barbu Delavrancea, Duiliu Zamfirescu etc.

Muzeul Memorial Iosif Vulcan din Oradea găzduiește o secțiune documentară dedicată revistei „Familia”.

Serii 
Diferite serii noi ale revistei au fost publicate ulterior:

 Seria II, 1926 - 1928
 Seria III 1934 - 1943
 Seria IV 1944 - 1945
 Seria V 1965 până în prezent. Redacția actuală este formată din: Ioan Moldovan (director), Miron Beteg, Mircea Pricăjan, Marius Miheț, Ion Simuț, Alexandru Sereș.

Bibliografie 
 Academia Republicii Populare Române, Dicționar Enciclopedic Român, Editura Politică, București, 1962-1964

Bibliografie suplimentară 
 Războiul de independență și revista "Familia", Viorel Faur, Editura Comitetul de Cultură și Educație Socialistă al Județului Bihor, 1977
 "Familia", corespondențe de la Plevna: texte selectate, Stelian Vasilescu, Editura Facla, 1977

Legături externe 
 Sit oficial al revistei
 Arhiva revistei pe situl dedicat lui Iosif Vulcan 

Reviste literare din România
Presa din Oradea
Fondări în 1865